હરિયાણામાં સિંચાઈ વિભાગના અધિકારી અત્યારે યમુના નદીના જળસ્તરને મધ્યમ ગણી રહ્યા છે. આ સામાન્ય વહેણ જે યમુનામાં વહી જશે પરંતુ જો ભારે વરસાદ પડયો તો દિલ્હી પર ડૂબી જવાનો ખતરો વધી જશે. સિંચાઈ વિભાગના અધિકારીઓની માનીએ તો રવિવારે યમુનામાં હથિનીકુંડ બૈરાજથી 1 લાખ 41 હજાર ક્યુસેક પાણી છોડવામાં આવ્યું હતું. જો કે દિલ્હી માટે અત્યારે ખતરો ન ગણી શકાય. સિંચાઈ વિભાગના વરિષ્ઠ અધિકારીઓના જણાવ્યા મુજબ આ જળસ્તરથી દિલ્હીમાં પાણી ઘૂસવાની કોઈ સંભાવના નથી. જે પ્રકારે હિમાચલમાં હવામાન વિભાગે 31 જૂલાઈ સુધી અનેક જિલ્લામાં ભારે વરસાદની ચેતવણી જારી છે તેનાથી ખતરો વધવાની સંભાવના છે. પહાડો સાથે જ હરિયાણામાં પણ વરસાદ થવાની યમુનાનું જળસ્તર નિશ્ર્ચિત રીતે વધશે જેનાથી દિલ્હીમાં પાણી ફરી વળી શકે છે.